joelniklaus/EU_Wikipedias huggingface dataset:
Μεγάλα Διονύσια

Τα Μεγάλα ή εν άστει Διονύσια ήταν αθηναϊκή γιορτή προς τιμήν του Διονύσου του Ελευθερέα. Θεσμοθετήθηκαν από τον Πεισίστρατο. 

Ήταν μία πολυήμερη, ανοιξιάτικη γιορτή που διαρκούσε από τις 8 έως τις 13 του μηνός Ελαφηβολιώνος  και άρχιζαν να γιορτάζονται στην Αθήνα από τα μέσα του 6ου αιώνα όταν ο τύραννος  Πεισίστρατος εισήγαγε στο άστυ, από την κώμη των Ελευθερών, τη λατρεία του Ελευθερέως Διονύσου. Την 1η μέρα, εκτός από μια θυσία στον Ασκληπιό, το τέμενος του οποίου βρισκόταν πλάι σε αυτό του Διονύσου, στη νότια πλαγιά της ακρόπολης, γινόταν επίσης η μεταφορά του ξόανου του θεού από το τέμενος αυτό σε ένα μικρό ναό της Ακαδήμειας. Αυθημερόν γινόταν και προάγωνας, με τον οποίο δινόταν στο κοινό μια συνοπτική ιδέα των δραματικών παραστάσεων που θα παρουσιάζονταν. Την επόμενη μέρα, μια μεγάλη εύθυμη πομπή μετέφερε μέσω του Κεραμεικού το ξόανο από την Ακαδήμεια στο ιερό του θεού, σε ανάμνηση της παλιάς μεταφοράς του από την κώμη των Ελευθερών. Συμμετείχαν  ομάδες ανδρών και παιδιών που έψαλλαν διθυράμβους, νέοι που οδηγούσαν ταύρους για θυσία στο Θεό αλλά και νέες που κουβαλούσαν κάνιστρα με τα απαραίτητα σκεύη. Το απόγευμα και το βράδυ οι πολίτες γύριζαν στην πόλη χορεύοντας. Την 3η μέρα ξεκινούσαν οι δραματικοί αγώνες, στους οποίους ήταν αφιερωμένες και οι υπόλοιπες μέρες της γιορτής. 

Οι τραγωδίες παρουσιάζονταν από την 10η μέχρι και τη 15η ημέρα του Ελαφηβολιώνα (Μάρτιος/Απρίλιος)αρχικά και μετά τους κλασικούς χρόνους έως και την 7η μεσούντος, δηλαδή δύο ημέρες ακόμα. Είναι επίσης γνωστό ότι από το το 486 π.Χ. κατά τη διάρκεια των εορτών παρουσιάζονταν κωμωδίες.  Ο διαγωνισμός τραγικών ηθοποιών τοποθετείται χρονικά στα 449 ενώ των κωμικών πολύ αργότερα (329-312).

Εκτιμάται ότι την επόμενη μέρα των Διονυσίων λάμβανε χώρα συνέλευση απολογισμού των Διονυσίων, ενώ πηγές αναφέρουν και την τέλεση της γιορτής των Πανδίων την τελευτάια μέρα.

Σημαντικοί νικητές των μεγάλων Διονυσίων

Τραγωδία
484 π.Χ. - Αισχύλος
472 π.Χ. - Αισχύλος (Πέρσες)
471 π.Χ. - Πολυφράσμων
468 π.Χ. - Σοφοκλής (Τριπτόλεμος)
467 π.Χ. - Αισχύλος (Επτά επί Θήβας)
463 π.Χ. - Αισχύλος (Ικέτιδες)
458 π.Χ. - Αισχύλος (Ορέστεια)
449 π.Χ. - Ηρακλείδης
441 π.Χ. - Ευριπίδης
441 π.Χ. - Σοφοκλής, (Αντιγόνη)
431 π.Χ. - Ευφορίων, γιος του Αισχύλου. Ο Σοφοκλής ήρθε δεύτερος, ο Ευριπίδης με την Μήδεια τρίτος
428 π.Χ. - Ευριπίδης (Ιππόλυτος)
427 π.Χ. - Φιλοκλής, ανεψιός του Αισχύλου. Ο Σοφοκλής ήρθε δεύτερος.
415 π.Χ. - Ξενοκλής
409 π.Χ. - Σοφοκλής (Φιλοκτήτης)
406 π.Χ. - Ευριπίδης (Βάκχαι)
372 π.Χ. - Αστυδάμας

Κωμωδία
486 π.Χ. - Χιωνίδης
472 π.Χ. - Μάγνης
458 π.Χ. - Ευφόνιος
450 π.Χ. - Κράτης

446 π.Χ. - Καλλίας
437 π.Χ. - Φερεκράτης
435 π.Χ. - Έρμιππος
422 π.Χ. - Κάνθαρος
421 π.Χ. - Αριστοφάνης (Ειρήνη (2η θέση))
414 π.Χ. - Αμειψίας (Θεία αποκάλυψη)
402 π.Χ. - Κηφισόδορος
290 π.Χ. - Ποσείδιππος
278 π.Χ. - Φιλήμων
185 π.Χ. - Λαϊνης
183 π.Χ. - Φιλήμων
154 π.Χ. - Χαιρείων

Αρχαίες αθηναϊκές εορτές
Αρχαίο δράμα
Χοιρίλος (δραματικός ποιητής)

Ο Χοιρίλος υπήρξε δραματικός ποιητής. Υπάρχουν μαρτυρίες ότι έγραψε 160 τραγωδίες και κέρδισε δεκατρείς φορές στα Μεγάλα Διονύσια. Διασώζεται μόνο ένας τίτλος τραγωδίας του: η «Αλόπη».

Αρχαίοι Έλληνες τραγικοί ποιητές
Φιλοθέη Φωκίδας

Η Φιλοθέη (παλιά ονομασία Γκουμαίοι) είναι χωριό 389 κατοίκων στο νοτιοδυτικό άκρο του Νομού Φωκίδας. Υπάγεται διοικητικά στον Δήμο Δωρίδος. Καταλαμβάνει έκταση 13.000 στρεμμάτων και βρίσκεται σε υψόμετρο περίπου 500 μέτρων.

Ιστορία

Οι Γκουμαίοι, όπως ονομαζόταν το χωριό μέχρι το 1958, κτίστηκαν κατά τις αρχές του 19ου αιώνα, κυρίως από κατοίκους-νομάδες των γύρω του περιοχών, ενώ το 1826 εγκαθίστανται στον τόπο αγωνιστές που προέρχονταν από την έξοδο του Μεσολογγίου. Παράλληλα, αυξάνεται ο πληθυσμός του από την εγκατάσταση κατοίκων κι από άλλα χωριά της περιοχής.

Κατά την πιθανότερη εκδοχή, η παλαιά ονομασία του χωριού προέρχεται από βλαχοποιμένα στην υπηρεσία της Μονής Βαρνάκοβας που έφερε το όνομα «Γκούμας».

Αν και ο οικισμός είναι σχετικά πρόσφατος, μαρτυρίες που χρονολογούνται από τον 16ο αιώνα αναφέρουν την ύπαρξη ενός χωριού με το όνομα «Απάνω Λόγγος» σε κοντινή απόσταση από τη σημερινή του θέση. Τεκμήρια εξάλλου της αρχαιότητας του τόπου αποτελούν τόσο ο αρχαιολογικός χώρος του Παλιόκαστρου (τοπωνύμιο που συναντάται και σε αρκετά άλλα χωριά του Δήμου), σε απόσταση 1 χλμ. από το χωριό και υψόμετρο 650 μ., όπου υπάρχουν ερείπια οχυρώσεων της δωρικής εποχής και ενδείξεις τειχών ακρόπολης, όσο και το ιστορικό μοναστήρι του Αϊ-Γιάννη των Θέρμων, μετόχι της Μονής Βαρνάκοβας, το οποίο χρονολογείται από την εποχή της Δυναστείας των Κομνηνών, καταστράφηκε ωστόσο από οθωμανική επιδρομή κατά την περίοδο της Επανάστασης.

Το χωριό καλύπτει σήμερα έκταση 13.000 στρεμμάτων, την οποία απέκτησε σταδιακά και με το πέρασμα των χρόνων. Πολλές από τις εκτάσεις που τώρα του ανήκουν ήταν άλλοτε μετόχι της Μονής Βαρνάκοβας.

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

Εξωτερικοί σύνδεσμοι
Σύλλογος Φιλοθεατών Δωρίδος

Χωριά του νομού Φωκίδας
Δήμος Δωρίδος
410 π.Χ.



Γεγονότα 
 Διεξάγεται η Ναυμαχία της Αβύδου στον Ελλήσποντο. Νικητές οι Αθηναίοι.
 Μάχη και ναυμαχία της Ναυμαχία της Κυζίκου. Νικητές οι Αθηναίοι.

Γεννήσεις

Θάνατοι 
Αντιφών ο Ραμνούσιος, Έλληνας ρήτορας

Έτη
409 π.Χ.



Γεγονότα

 Ο Αλκιβιάδης καταλαμβάνει το Βυζάντιο τερματίζοντας την εξέγερση από την Αθήνα.

 Ο Αθηναίος στρατηγός Θράσυλλος βγαίνει από την Αθήνα για να αγωνιστεί στην Ιωνία.

 Ο Παυσανίας διαδέχεται τον πατέρα του Πλειστοάνακτα ως βασιλιά της Σπάρτης.
 Ιδρύεται η πόλη Ρόδος.

 Εκμεταλλεύοντας τις διαμάχες μεταξύ των ελληνικών πόλεων της Σικελίας και της αμοιβαίας εξάντλησης της Αθήνας και των Συρακουσών, η Καρθαγένη επιδιώκει να επαναφέρει την επιρροή της

 Καταστρέφεται η πόλη Ιμέρα.

Γεννήσεις

Θάνατοι

 Πλειστοάνακτας, βασιλιάς της Σπάρτης από το 458 π.Χ.

Παραπομπές 

Έτη
407 π.Χ.



Γεγονότα
 Ο Λύσανδρος διορίζεται ναύαρχος της Σπάρτης
 Ο Ευριπίδης γράφει το έργο «Ιφιγένεια εν Αυλίδι», κατά την παραμονή του στην αυλή του βασιλιά Αρχελάου στην Μακεδονία

Γεννήσεις
Ευρυδίκη της Λυγκηστίδος, βασίλισσα της Μακεδονίας

Θάνατοι
 Ερμοκράτης, Συρακούσιος στρατηγός

Έτη
405 π.Χ.



Γεγονότα 
 Σεπτέμβριος: Μάχη στους Αιγός Ποταμούς μεταξύ Αθηναίων και Σπαρτιατών

Γεννήσεις

Θάνατοι 
Ελλάνικος, Έλληνας ιστορικός
Κλεοφών, Αθηναίος πολιτικός

Έτη
404 π.Χ.



Γεγονότα 
25 Απριλίου - Τερματίζεται ο Πελοποννησιακός Πόλεμος με τη νίκη των Σπαρτιατών του Λύσανδρου εναντίον των Αθηναίων.
Ο Σπαρτιάτης στρατηγός Λύσανδρος τοποθετεί μία κυβέρνηση μαριονέτα στην Αθήνα με την εγκαθίδρυση της ολιγαρχίας των Τριάκοντα Τυράννων υπό τον Κριτία και συμπεριλαμβανομένου του Θηραμένη ως ηγετικό μέλος. Η κυβέρνηση αυτή εκτελεί μία σειρά από πολίτες και στερεί όλα τα δικαιώματά τους.

Γεννήσεις

Θάνατοι 
Οκτώβριος - Θηραμένης, Αθηναίος πολιτικός
Αλκιβιάδης, Αθηναίος πολιτικός
Δαρείος Β', βασιλιάς της Περσικής αυτοκρατορίας

Έτη
403 π.Χ.



Γεγονότα
 Ο Θρασύβουλος εξελίχθηκε σε μείζονα και επιφανή ηγέτη της αναγεννημένης δημοκρατίας των Αθηνών , αν και σύντομα υποσκελίστηκε ως κεφαλή του κράτους από τον Αρχίνο

Γεννήσεις

Θάνατοι
Μάιος - Κριτίας, Έλληνας πολιτικός

Έτη
402 π.Χ.



Γεγονότα 
  Ο Κηφισόδορος κερδίζει τα Μεγάλα Διονύσια παρουσιάζοντας μία κωμωδία του

Γεννήσεις 
 Φωκίων, πολιτικός της Αρχαίας Αθήνας, ο οποίος εξελέγη  εκλεγεί 45 φορές στρατηγός.

Θάνατοι 

Έτη
401 π.Χ.



Γεγονότα
Μάχη στα Κούναξα. Οι Μύριοι διαπρέπουν στα παρότι το θάνατο του Κύρου.

Γεννήσεις

Θάνατοι

Έτη
394 π.Χ.



Γεγονότα 
 Μάχη του ποταμού Νεμέα
 Ναυμαχία της Κνίδου
 Μάχη της Κορώνειας

Γεννήσεις

Θάνατοι 

Έτη
384 π.Χ.



Γεγονότα

Γεννήσεις 
Αριστοτέλης, Έλληνας φιλόσοφος
Δημοσθένης, Έλληνας πολιτικός και ρήτορας

Θάνατοι 

Έτη
382 π.Χ.



Γεγονότα

Γεννήσεις 
Φίλιππος Β', βασιλιάς της Μακεδονίας
 Αντίγονος ο Μονόφθαλμος, Μακεδόνας στρατηγός

Θάνατοι 

Έτη
Επιχείρησις Απόλλων (ταινία)

Το Επιχείρησις Απόλλων είναι ελληνοσουηδική συμπαραγωγή μεγάλου μήκους του 1968 σε σκηνοθεσία Γιώργου Σκαλενάκη. Το σενάριο είναι του Γιάννη Τζιώτη και του Volodja Semitjov και η παραγωγή της Δαμασκηνός - Μιχαηλίδης, Film AB TVS και Inge Ivarson Filmproductions. Τη μουσική έχει γράψει ο Γιάννης Μαρκόπουλος.

Πλοκή 

Ένας νεαρός Γερμανός πρίγκιπας που επισκέπτεται την Ελλάδα ερωτεύεται μία Ελληνίδα ξεναγό και το σκάει από την θαλαμηγό του, για να μπορέσει να ζήσει ελεύθερος τον έρωτά του, έστω και για δυο μέρες.

Σύνοψη 
Ο Γερμανός πρίγκιπας Γιαν έρχεται στην Ελλάδα για διακοπές και φιλοξενείται στη θαλαμηγό μιας διάσημης πριμαντόνας. Ένα πρωινό, και παρά τις σθεναρές αντιρρήσεις της ακολουθίας του, κάνει μια βόλτα με ελικόπτερο πάνω από την Αθήνα. Στον Λυκαβηττό, διακρίνει μια πανέμορφη ξεναγό, την Έλενα, και καταγοητευμένος απ’ τη λαμπερή παρουσία της αποφασίζει να τη γνωρίσει από κοντά, παριστάνοντας τον απλό τουρίστα. Ενώ εκείνος χαίρεται τις ελληνικές αρχαιότητες, σαν μέλος του γκρουπ της Έλενας, η εξαφάνισή του έχει κινητοποιήσει τις μυστικές υπηρεσίες και τον πρέσβη της χώρας του. Μέχρι όμως να τον ανακαλύψουν, ο Γιαν και η Έλενα έχουν ερωτευτεί ο ένας την άλλη κι έχουν ζήσει υπέροχες στιγμές. Ο πρίγκιπας δυσανασχετεί όταν τον ανακαλύπτουν και αρνείται να επανέλθει στα καθήκοντά του, η Έλενα όμως τον πείθει ότι είναι καλύτερα να χωρίσουν οι δρόμοι τους, καθώς ανήκουν σε δυο τελείως διαφορετικούς κι ασύμβατους κόσμους.

Διανομή 
Έλενα: Έλενα Ναθαναήλ
Γιαν: Τόμας Φριτς
Οδηγός λεωφορείου: Αθηνόδωρος Προύσαλης
Πρέσβης: Χρήστος Τσαγανέας
Βαρόνος: Άρης Μαλιαγρός
Γιώργος Μεσσάλας
Σοφέρ: Ζαννίνο
Φωτογράφος: Γιώργος Μπάρτης
Μανώλης: Αθηνόδωρος Προύσαλης
γυναίκα που κάνει οτοστόπ: Ευτυχία Παρθενιάδου
Νόρα: Καρολάιν Κρίστενσεν
παιδί στη βάρκα: Τάκης Γκιώκας

Πληροφορίες για την ταινία 
Η ταινία κυκλοφόρησε στην Αγγλία και στις Ηνωμένες Πολιτείες με τον τίτλο Apollo Goes on Holiday, ενώ στην Γαλλία με τον τίτλο Apollo part en vacances.

Η διάρκεια της ταινίας είναι 88 λεπτά. Στις ελληνικές κινηματογραφικές αίθουσες, έκανε πρεμιέρα στις 5 Φεβρουαρίου 1968.  Κόβοντας 316.511 εισιτήρια,  ήρθε στην 22η θέση ανάμεσα σε 99 ταινίες της ίδιας σεζόν. Κυκλοφόρησε και με τη μορφή ντιβιντί στις 22 Νοεμβρίου 2010. 

Η φωνή του νεαρού πρίγκιπα ντουμπλάρεται από τον Κώστα Καρρά. 

Εκτός από τον Λυκαβηττό και την Αθήνα, υπάρχουν στην ταινία πλάνα από το Ναύπλιο, την Επίδαυρο και την Κέρκυρα. Στις σκηνές της Επιδαύρου ερμηνευμένο από τον Γιάννη Μαρκόπουλου το γνωστό τραγούδι του “Ζαβαρακατρανέμια“.

Παραπομπές

Εξωτερικοί σύνδεσμοι 
 

Ελληνικές ταινίες
Ταινίες του 1968
Ταινίες παραγωγής Δαμασκηνός - Μιχαηλίδης
Ελληνόφωνες ταινίες
Αγγλόφωνες ταινίες
Ιταλόφωνες ταινίες
Σουηδικές ταινίες
Ταινίες γυρισμένες στην Κέρκυρα
Ταινίες με μουσική σύνθεση Γιάννη Μαρκόπουλου
Ελληνικές μουσικές ταινίες
Ελληνικές αισθηματικές κωμικές ταινίες
Ταινίες σε σκηνοθεσία Γιώργου Σκαλενάκη
Ευρωμπάσκετ 1935

Το 1ο Ευρωπαϊκό Πρωτάθλημα Καλαθοσφαίρισης διεξήχθη από τη Διεθνή Ομοσπονδία (FIBA) στη Γενεύη της Ελβετίας, μεταξύ 2-7 Μαΐου 1935 και με τη συμμετοχή δέκα εθνικών ομάδων ανδρών. Η διοργάνωση είχε ουσιαστικά δοκιμαστικό χαρακτήρα (test event), εν όψει της εισόδου του μπάσκετ στα ολυμπιακά αθλήματα τον επόμενο χρόνο στους Αγώνες του Βερολίνου. Νικήτρια ήταν η Λετονία, που κέρδισε στον τελικό την Ισπανία με 24-18.

Οι κανονισμοί του αθλήματος εκείνη την εποχή ήταν απλοί, αλλά δεν διέφεραν ριζικά από τους σημερινούς. Οι πιο σημαντικές διαφορές ήταν οι παρακάτω:

 ο αγώνας είχε διάρκεια 30 λεπτών, με δύο δεκαπεντάλεπτα ημίχρονα (αντί 40 λεπτών μεταγενέστερα και σήμερα),
 δεν υπήρχε μέγιστο χρονικό όριο για εκδήλωση επίθεσης για επίτευξη πόντων,
 δεν υπήρχε γραμμή για σουτ τριών πόντων και επομένως όλα τα καλάθια μετρούσαν για 2 πόντους,
 απαγορεύονταν οι οδηγίες από τους προπονητές κατά τη διάρκεια του αγώνα,
 ένας παίκτης μπορούσε να αντικατασταθεί (δηλαδή να βγει για να ξεκουραστεί και να ξαναμπεί) μόνο δυο φορές στη διάρκεια του αγώνα,
 ένας παίκτης αποβαλλόταν στα τέσσερα φάουλ (αντί στα 5 σήμερα), λόγω της μικρότερης χρονικής διάρκειας των αγώνων.

Φάση Νοκ-άουτ 
Οι ομάδες χωρίστηκαν σε πέντε ζευγάρια και οι νικητές από τα τρία συνέχιζαν στα ημιτελικά. Οι νικητές των δύο τελευταίων ζευγαριών διασταυρώνονταν μεταξύ τους για την τέταρτη θέση που οδηγούσε στα ημιτελικά.

Έντονα = νικητής αγώνα   Πλάγια = προκρίνεται στον τελικό

Προκριματικά

Αγώνες κατάταξης

Θέσεις 5 ως 8

Θέσεις 1-4

Τελική Κατάταξη

Βραβεία

Εξωτερικοί σύνδεσμοι 
 FIBA Europe Eurobasket 1935

1935
Ευρωπαικο Πρωταθλημα Καλαθοσφαιρισης Ανδρων 1935
Ευρωπαικο Πρωταθλημα Καλαθοσφαιρισης Ανδρων 1935
Αντίχθωνας

Ο Αντίχθων είναι υποθετικό σώμα του ηλιακού συστήματος με μάζα ίση με αυτή της Γης, την ύπαρξη του οποίου υπέθεσε ο Έλληνας πυθαγόρειος φιλόσοφος Φιλόλαος στο μη γεωκεντρικό κοσμολογικό του μοντέλο, στο οποίο όλα τα σώματα στο Σύμπαν περιστρέφονται γύρω από ένα Κεντρικόν Πυρ. Σύμφωνα με τον Φιλόλαο και τους Πυθαγόρειους, εφόσον οι πλανήτες αποτελούνταν από αιθέρια ύλη με ελάχιστη ή καθόλου πυκνότητα, η Αντίχθων, αυτή η αντί-γη, η οποία αποτελούνταν από τα ίδια υλικά με τον πλανήτη Γη, εξισορροπούσε το κέντρο ισορροπίας του σύμπαντος.       

Στην ελληνική αρχαιότητα οι πυθαγόρειοι φιλόσοφοι και ιδίως ο Φιλόλαος, όπως αναφέρει ο Αριστοτέλης στο "περί ουρανού" βιβλίο του, πίστευαν ότι ο Ήλιος, η Σελήνη, και οι πλανήτες Ερμής, Αφροδίτη, Γη, Άρης, Ζευς και Κρόνος, μέσα στη σφαίρα των απλανών κινούνταν γύρω από ένα κεντρικό σημείο πυρός, που το καλούσαν Κεντρικόν Πυρ ή Εστία του Σύμπαντος και το οποίο όμως δεν ήταν ορατό. Έτσι στο σύνολο φαίνονταν 9 κινήσεις ουρανίων σωμάτων. Επειδή όμως οι αριθμοί ήταν συγχρόνως και οι μόνες αληθείς πραγματικότητες, για τους πυθαγόρειους, εικόνες αριθμών αποτελούσαν και διάφορα σώματα, αλλά και επειδή ο αριθμός 10 ήταν ιερός αριθμός, για εκείνους, ως άθροισμα των πρώτων τεσσάρων αριθμών (1+2+3+4) εξ αυτού πίστευαν ότι και οι περί την Εστίαν κινούμενοι θα πρέπει να είναι 10. Δηλαδή ότι υπάρχει και άλλος πλανήτης, όμοιος με τη Γη, ο οποίος διαγράφει την δέκατη τροχιά. 
Τον πλανήτη αυτόν ονόμασαν Αντίχθονα (Αντίχθων) και οι πυθαγόρειοι φιλόσοφοι πίστευαν ότι βρίσκεται σε θέση αντίθετη από τη Γη ως προς την Εστία του Σύμπαντος με αποτέλεσμα να μην είναι ορατός.
Οι μαθητές όμως του Φιλόλαου, ο Ικήτας και Έκφαντος απέρριψαν τις ιδέες αυτές περί Αντίχθονα.

Αντίχθονα όμως ονόμαζαν οι αρχαίοι και το νότιο ημισφαίριο του πλανήτη μας, περίπου δηλαδή με την σημερινή έννοια του "αντίποδα" (τα άκρα της γήινης διαμέτρου).

Υποθετικά αντικείμενα Ηλιακού Συστήματος
Αρχαία ελληνική αστρονομία
Ευρωμπάσκετ 1937

Το δεύτερο ευρωπαϊκό πρωτάθλημα καλαθοσφαίρισης διεξήχθη υπό την αιγίδα της FIBA Europe από τις 2 έως τις 7 Μαΐου 1937. Διοργανώθηκε στη Ρίγα, πρωτεύουσα της Λετονίας, η οποία ήταν η απερχόμενη πρωταθλήτρια.

Η Λιθουανία κατέκτησε αήττητη τον τίτλο (κερδίζοντας στον τελικό την Ιταλία με 24-23), εν μέσω όμως έντονων διαμαρτυριών από τις υπόλοιπες χώρες, λόγω του ότι είχε προβεί σε μαζική πολιτογράφηση Αμερικανών με - ενίοτε αμφισβητούμενες - λιθουανικές ρίζες. Χαρακτηριστικό ήταν το παράδειγμα του σταρ της ομάδας, του πανύψηλου για την εποχή πίβοτ Φρανκ Λιούμπιν ή Πράνας Λούμπινας όπως έγινε γνωστός στα λιθουναικά, ο οποίος ένα χρόνο νωρίτερα είχε αναδειχθεί χρυσός ολυμπιονίκης με την Εθνική ΗΠΑ.

Πρώτος σκόρερ της διοργάνωσης αναδείχθηκε ο Ιταλός Λίβιο Φραντσεσκίνι, με συνολικά 49 πόντους.

Προκριματική Φάση 
Οι ομάδες χωρίστηκαν σε δύο ομίλους. Οι δύο πρώτοι του Α' ομίλου διασταυρώνονταν με τους δύο πρώτους του Β' ομίλου στην ημιτελική φάση, ενώ οι δύο τελευταίοι κάθε ομίλου έπαιξαν για τις θέσεις 5-8.

Γκρουπ Α

Γκρουπ Β

Τελική Φάση

Θέσεις 5 ως 8

Θέσεις 1-4

Βραβεία

Τελική Κατάταξη

Συνθέσεις ομάδων 
 : Αντρούλις, Μπουντριούνας, Γιούργκελα, Κραουτσιούνας, Λεστσίνκας, Πράνας Λουμπίνας, Πουζινάουσκας, Ρούζγκις.
 : Αμπρότζιο Μπέσι, Γκαλεάτσο Ντόντι, Λίβιο Φραντσεσκίνι, Εμίλιο Τζασέτι, Τζανκάρλο Μαρινέλι, Καμίλο Μαρινέλα, Σέρτζιο Παγκανέλα, Μίνο Πασκουίνι, Μικέλε Πελίτσια, Έτσιο Βαρίσκο.
 : Πιέρ Μποέλ, Ρομπέρ Κοϋ, Ζακ Φλουρέ, Ανρί Ελ, Έντμον Λεκλέρ, Ανρί Λεμαγιού, Φερνάν Πρυόμ, Ετιάν Ρολάν, Εζέν Ρονέ, Μαρσέλ Βερό.

Εξωτερικοί σύνδεσμοι 
 FIBA-Europe Eurobasket 1937
 Το Ευρωμπάσκετ του 1937 από το eurobasket.com

1937
Ευρωπαικο Πρωταθλημα Καλαθοσφαιρισης Ανδρων 1937
Ευρωπαικο Πρωταθλημα Καλαθοσφαιρισης Ανδρων 1937
Ευρωμπάσκετ 1939

Το 3ο Ευρωπαϊκό Πρωτάθλημα Καλαθοσφαίρισης, υπό την αιγίδα της FIBA Europe, διεξήχθη με τη συμμετοχή οκτώ εθνικών ομάδων από τις 21 έως τις 28 Μαΐου 1939 και ήταν το τελευταίο πριν το Β' Παγκόσμιο Πόλεμο. Έλαβε χώρα στο Κάουνας, πρωτεύουσα της απερχόμενης πρωταθλήτριας Λιθουανίας, με τη μορφή του ενιαίου ομίλου και χωρίς αγώνες νοκ-άουτ.

Η ομάδα της διοργανώτριας Λιθουανίας κατέκτησε για δεύτερη συνεχόμενη φορά τον τίτλο και μάλιστα αήττητη και στα 2 Ευρωμπάσκετ, του 1937 και του 1939 (στο πρώτο Ευρωμπάσκετ του 1935 δεν έλαβε μέρος). Συνολικά, ήταν το 3 στα 3 για τις βαλτικές χώρες, οι οποίες λίγους μήνες αργότερα θα έχαναν την ανεξαρτησία τους. Πρωταγωνιστής των νικητών ήταν ο Μίκολας Ρούζγκις, κορυφαίος παίκτης του τουρνουά, και προπονητής ο Φρανκ Λιούμπιν (ή Πράνας Λούμπινας). Ο Λιούμπιν έγινε έτσι ο πρώτος που κατέκτησε το Ευρωμπάσκετ τόσο ως παίκτης (1937) όσο και ως προπονητής, θα παρέμενε δε ο μοναδικός μέχρι το Ευρωμπάσκετ του 2005 που το κατόρθωμα επαναλήφθηκε από τον Παναγιώτη Γιαννάκη. 

Αξίζει να αναφερθούν τα ρεκόρ διαφοράς πόντων που πέτυχαν οι Λιθουανοί (103), Λετονοί (101) και Εσθονοί (90) με αντίπαλο τη Φινλανδία - η τελευταία μάλιστα σημείωσε μόλις έναν πόντο εναντίον της Εσθονίας (αρνητικό ρεκόρ επίθεσης), με τελικό σκορ 91-1 και ημίχρονο 47-0!

Τελική Κατάταξη

Αποτελέσματα αγώνων

Βραβεία

Συνθέσεις ομάδων 
Ο Λούμπινας της Λιθουανίας συμμετείχε ως Φρανκ Λούμπιν με την ομάδα των ΗΠΑ, στους Ολυμπιακούς Αγώνες του Βερολίνου το 1936.
 : Αντρούλις, Μπουντριούνας, Γιούργκελα, Κραουτσιούνας, Λεστσίνκας, Πράνας Λουμπίνας, Πουζινάουσκας, Ρούζγκις.
 : Αρένας, Γκραουντίνις, Γκρίνμπεργκ, Γιούστας, Μάξις Καζάκς, Κράουκλις, Λαουκεβίτσας, Βισβάλντις Μέλντερς, Σμίτας, Σολοβιόφ. 
 : Μπογκντάν Μπαρτοσιέβιτς, Γέζι Γκρεγκολάιτις, Φλόριαν Γκζεχόβιακ, Ζντζίσουαφ Κάσπζακ, Έβαριστ Λόι, Στάνισουαφ Παβλόφσκι, Βουοντζίμιες Πουάφτσικ, Ζμπίγκνιεφ Ρέσιχ, Γέζι Ροσουντόφσκι, Γιάροσουαφ Σμιγκιέλσκι, Πάβεου Στοκ.

Εξωτερικοί σύνδεσμοι 
 FIBA-Europe Eurobasket 1939
 Το Ευρωμπάσκετ του 1939 από το eurobasket.com

1939
Ευρωπαικο Πρωταθλημα Καλαθοσφαιρισης Ανδρων 1939
Ευρωπαικο Πρωταθλημα Καλαθοσφαιρισης Ανδρων 1939
Άντζελο Σέκι

Ο Πιέτρο Άντζελο Σέκι (Pietro Angelo Secchi, 28 Ιουνίου 1818 – 26 Φεβρουαρίου 1878) ήταν Ιταλός αστρονόμος, πρωτοπόρος της παρατηρησιακής Αστροφυσικής.
Ο Σέκι γεννήθηκε στην επαρχία Ρέτζιο-Εμίλια και απεβίωσε στη Ρώμη.

Βιογραφία
Υπήρξε ο ένας από τους δύο πρωτοπόρους στην αστρονομική Φασματοσκοπία και την ταξινόμηση των αστρικών φασμάτων, μαζί με τον Γιόζεφ φον Φραουνχόφερ. Σε ηλικία 16 ετών εισήλθε στο Τάγμα των Ιησουιτών και αργότερα, σε ηλικία 32 ετών, έγινε διευθυντής του Αστεροσκοπείου του Βατικανού, ενώ διετέλεσε και καθηγητής στο Κολέγιο της Ρώμης. Ο Σέκι ασχολήθηκε ιδιαιτέρως με την ηλιακή Φασματοσκοπία, της οποίας θεωρείται και ο ιδρυτής. Παρατηρώντας τον Ήλιο ανακάλυψε μορφολογικά στοιχεία της επιφάνειάς του.

Ο Σέκι σχεδίασε το 1858 έναν από τους πρώτους χάρτες του πλανήτη Άρη, όπου ονομάζει τη σημερινή Μεγάλη Σύρτη «Ατλαντικό Κανάλι» Προηγήθηκε έτσι του Τζιοβάνι Σκιαπαρέλι στη χρήση του όρου canali για τον Άρη, παρότι οι «πορθμοί» του Σέκι δεν ήσαν οι μακριές και ευθύγραμμες διώρυγες των Σκιαπαρέλι και Πέρσιβαλ Λόουελ.

Ως προς την ταξινόμηση των αστρικών φασμάτων, ο Σέκι μελέτησε τα φάσματα 400 αστέρων και τα κατέταξε σε 4 διαφορετικούς τύπους στην πρώτη τέτοια εργασία (δημοσιεύθηκε το 1863). Περαιτέρω, ήταν ένας από τους πρώτους που χρησιμοποίησε τη Φωτογραφία στην Αστρονομία.

Το 1848-49 ο Σέκι και άλλοι Ιησουίτες κατέφυγαν στις ΗΠΑ, όπου ο Σέκι συνεργάσθηκε με τον επίσης πρωτοπόρο στη Μετεωρολογία, Υδρογραφία και Ωκεανογραφία αστρονόμο Matthew F. Maury, τον πρώτο διοικητή του μετέπειτα Ναυτικού Αστεροσκοπείου των ΗΠΑ στην Ουάσινγκτον.

Αργότερα, ο Σέκι έγραψε το σχετικό έργο Sui recenti progressi della Meteorologia (Ρώμη 1861). Μερικά άλλα έργα του είναι:

 «Κατάλογος των αστέρων των οποίων έχει προσδιορισθεί το φωτεινό φάσμα» (1867)
 «Περί των πρισματικών φασμάτων των απλανών αστέρων» (1868)
 «Ο Ήλιος» (1870)

Προς τιμή του Σέκι πήρε το όνομά του ο Κρατήρας Secchi κοντά στον ισημερινό της Σελήνης και ένας πολύ μεγαλύτερος κρατήρας στο νότιο ημισφαίριο του πλανήτη Άρη. Ο Σέκι επίσης κατασκεύασε ένα ωκεανογραφικό όργανο γνωστό ως δίσκος του Σέκι.

Εξωτερικοί σύνδεσμοι 
 Angelo Secchi, S.J.
 Angelo Secchi - από την Καθολική Εγκυκλοπαίδεια

Ιταλοί αστρονόμοι
Ιησουίτες
Αστρονόμοι του 19ου αιώνα
Μολών λαβέ

Η αρχαία ελληνική ρηματική φράση «Μολὼν λαβέ» ήταν η απάντηση του Λεωνίδα, βασιλιά της Αρχαίας Σπάρτης στον Πέρση βασιλειά όταν ζήτησε να παραδωθούν οι Λακεδαιμόνιοι, λίγο πριν την μάχη των Θερμοπυλών.

Ιστορικά στοιχεία 
 
Ήταν η απάντηση που δόθηκε στους κήρυκες του βασιλιά των Περσών Ξέρξη,όταν αυτός ζήτησε την παράδοση των όπλων των αμυνομένων Ελλήνων στο στενό των Θερμοπυλών.

Η απάντηση «μολὼν λαβέ» (=«αφού / εφόσον έρθεις, πάρ'τα» ή κατά την πιο γνωστή μετάφραση «έλα να τα πάρεις») φαίνεται πως εξόργισε τον Πέρση ηγεμόνα που διέταξε, αμέσως μετά, να ξεκινήσει η ιστορική μάχη των Θερμοπυλών το 480 π.Χ. Η φράση παραδίδεται από τον μεταγενέστερο αρχαίο Έλληνα συγγραφέα Πλούταρχο, στο έργο του Ηθικά (κεφάλαιο Αποφθέγματα Λακωνικά, Λεωνίδας Αναξανδρίδου, απόφθεγμα 11).

Σύμφωνα με τον Πλούταρχο 

Πηγή : Πλούταρχος -Ἀποφθέγματα Λακωνικά  - Απὀ Βικιθήκη

Ετυμολογία 
Ετυμολογικά οι λέξεις μολών και λαβέ παράγονται από τα αρχαία ρήματα βλώσκω «πηγαίνω, έρχομαι - φτάνω, περνώ», στη συγκεκριμένη περίπτωση από το θέμα μολ- του αορίστου β' του ρήματος) και λαμβάνω (τύπος προστακτικής τού αορίστου β΄).
Είναι αξιοσημείωτο ότι στην τσακωνική διάλεκτο το ρήμα μόλω επιβιώνει μέχρι σήμερα με τη σημασία «έρχομαι».

Εξωτερικοί Σύνδεσμοι 
 Corpus paroemiographorum graecorum, Τόμος 2

Υποσημειώσεις

Ιστορικές φράσεις
Αντιγόνη της Ηπείρου

Η Αντιγόνη (320 π.Χ. - 295 π.Χ.) ήταν βασίλισσα των Μολοσσών στην περιοχή της Ηπείρου, κατά την ελληνιστική περίοδο. Η καταγωγή της ήταν από τη Μακεδονία, ωστόσο συνδέθηκε με τον Οίκο των Πτολεμαίων στην Αίγυπτο και με τον Οίκο τον Αιακιδών στην Ήπειρο, αποτελώντας την πρώτη σύζυγο του ξακουστού βασιλιά Πύρρου. Προς τιμήν της ο τελευταίος ίδρυσε την Αντιγόνεια στην βόρεια Ήπειρο.

Βιογραφικά στοιχεία 
Η Αντιγόνη ήταν κόρη της Βερενίκης Α΄, μετέπειτα βασίλισσας της Αιγύπτου στο πλευρό του Πτολεμαίου Α' του Σωτήρος, από τον πρώτο της γάμο με έναν Μακεδόνα ευγενή, το Φίλιππο. Σίγουρα γεννήθηκε πριν το 317 π.Χ., χρονιά στην οποία η μητέρα της, όντας χήρα πλέον, συνδέθηκε με τον Πτολεμαίο. Σύμφωνα με τον Πλούταρχο, ο Πύρρος, εξόριστος βασιλιάς της Ηπείρου, εστάλη από τον κουνιάδο του, το Δημήτριο τον Πολιορκητή, στην Αίγυπτο, σε κατάσταση ομηρείας. Εκεί επιλέχτηκε ανάμεσα σε πολλούς ευγενείς για σύζυγος της Αντιγόνης κάτι που υπήρξε ιδιαίτερα τιμητικό. Κατόπιν ο Πτολεμαίος τον ενίσχυσε στην προσπάθειά του να ανακτήσει το θρόνο του.

Κατά τη διάρκεια της ζωής του ο Πύρρος νυμφεύτηκε πολλές φορές, ωστόσο η Αντιγόνη ήταν η πρώτη από τις συζύγους του και μοναδική όσο ζούσε. Το ζεύγος απέκτησε δύο παιδιά: τον Πτολεμαίο  – που ονομάστηκε έτσι προς τιμήν του φαραώ της Αιγύπτου  – και πιθανώς την Ολυμπιάδα (όχι τη μητέρα του Αλεξάνδρου, πρόκειται για άλλη πριγκίπισσα). Η Αντιγόνη πέθανε το 295 π.Χ., την ίδια χρονιά με τη γέννηση του γιου της, οπότε είναι πιθανό να άφησε την τελευταία της πνοή στη γέννα ή λίγο μετά.

Χρονολόγιο

Δείτε Επίσης 
 Δυναστεία των Αιακιδών
 Αρχαία Ήπειρος
 Ελληνιστική Περίοδος

Πηγές 
Αρχαίες

Σύγχρονες
 Chris Bennett, «Egyptian Royal Genealogy», "Antigone"

Δυναστεία των Αιακιδών
Βασίλισσες και Πριγκίπισσες της Ηπείρου
Ελληνίδες Βασίλισσες και Πριγκίπισσες Ελληνιστικής περιόδου
374 π.Χ.



Γεγονότα

Γεννήσεις

Θάνατοι 
 Δολοφονείται ο βασιλιάς της Σαλαμίνας της Κύπρου Ευαγόρας.

Έτη
Α.Ε. Διδυμοτείχου

Η Αθλητική Ένωση Διδυμοτείχου (Α.Ε.Δ.) είναι αθλητικό σωματείο με έδρα το Διδυμότειχο του νομού Έβρου στην Ελλάδα. Ιδρύθηκε το 1933. Χρώματά της είναι το πράσινο και το άσπρο και σήμα της το τριφύλλι. Δραστηριοποιείται στο άθλημα του ποδοσφαίρου, ενώ στο παρελθόν διέθετε και τμήμα πετοσφαίρισης.

Ο σύλλογος έχει ως έδρα το Δημοτικό Στάδιο Διδυμοτείχου. Η ομάδα αγωνίζεται στο πρωτάθλημα της Α' τοπικής κατηγορίας Ε.Π.Σ. Εβρου.

Ιστορία
Η ομάδα συμμετείχε για 9 συνεχόμενες αγωνιστικές χρονιές (1977-78 έως 1985-86) στο Εθνικό Ερασιτεχνικό Πρωτάθλημα, το οποίο θεσπίστηκε την περίοδο 1977–78, ως την περίοδο 1981–82 λειτούργησε ως η Γ΄ Εθνική του ελληνικού ποδοσφαίρου και μεταξύ 1982–83 και 1986–87 ως η Δ΄ Εθνική.

Η μεγαλύτερη διάκριση της ομάδας ήταν την αγωνιστική χρονιά 1979-80 όταν  κατέκτησε το Κύπελλο Ερασιτεχνών νικώντας στον τελικό τον Α.Ο. Νεάπολης Πειραιά με 1-0 στο Καυτανζόγλειο Στάδιο.

Τις αγωνιστικές περιόδους 2002-03 και 2003-04 η ομάδα συμμετείχε και πάλι στην Δ΄ Εθνική. Έκτοτε συμμετείχε στο πρωτάθλημα της Α΄ κατηγορίας της ΕΠΣ Έβρου.

Την περίοδο 2016–17, η ομάδα κατέκτησε το πρωτάθλημα της Α΄ Κατηγορίας ΕΠΣ Έβρου, πετυχαίνοντας έτσι την άνοδο στη Γ΄ Εθνική κατηγορία.

Σύμβολα
Διακριτικό σήμα της ΑΕΔ αποτελεί το τριφύλλι. Το 2017, ο σύλλογος παρουσίασε ένα νέο σήμα, με σημαντικές διαφορές από το παλαιότερο, διατηρώντας το τριφύλλι.

Η διαχρονική πορεία
Η παρουσία της ΑΕΔ κατά τις χρονιές 1977-78 έως 1982-83 ήταν η εξής:

Αξιοσημείωτοι ποδοσφαιριστές
Οι γνωστότεροι παίκτες της ΑΕΔ ήταν οι Δημήτρης Λαμπούδης και Θανάσης Τζιώρας (σκόρερ με 51 τέρματα).
Επίσης αξιοσημείωτος ο Χρήστος Γιαννόπουλος (νυν αρχηγός της ΑΕΔ) με τις περισσότερες συμμετοχές στην ιστορία της ομάδας και πάνω από 200 γκολ.

Τμήμα πετοσφαίρισης
Η Αθλητική Ένωση Διδυμοτείχου ήταν ιδρυτικό μέλος της Ένωσης Πετοσφαιρικών Σωματείων Θράκης το 1983. Το τμήμα πετοσφαίρισης του συλλόγου είναι ανενεργό.

Παραπομπές

Εξωτερικοί σύνδεσμοι

Αθλητικοί σύλλογοι Έβρου
Ιδρύσεις αθλητικών συλλόγων το 1933
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1933
Ελληνικοί σύλλογοι πετοσφαίρισης
Σωματεία Ε.Σ.ΠΕ.ΘΡ.ΑΝ.ΜΑΚ.
Αρχηγείο

Ο όρος Αρχηγείο δηλώνει την έδρα (τόπο ή κατάστημα) εγκατάστασης του αρχηγού ή της κεντρικής υπηρεσίας διοίκησης ενός οργανισμού, απ' όπου συντονίζονται όλες ή οι σημαντικότερες λειτουργίες του. Ως στρατιωτικός όρος και σύμφωνα με τους στρατιωτικούς κανονισμούς σημαίνει την κεντρική διοίκηση ή το κεντρικό επιτελείο στρατιωτικών υπηρεσιών ή σωμάτων ασφαλείας π.χ. Αρχηγείο Στόλου, Αρχηγείο Λιμενικού Σώματος, Αρχηγείο ΝΑΤΟ (ΝΑΤΟ ΗQ), κ.λπ.

Παλαιότερα ο Ελληνικός στρατός από το 1878 μέχρι και το 1897 ήταν διαιρεμένος σε τρία αρχηγεία, το Αρχηγείο Λαρίσης, το Αρχηγείο Μεσολογγίου και το Αρχηγείο Αθηνών, κατά γαλλικό πρότυπο, τα οποία μετά την έκβαση του Ελληνοτουρκικού πολέμου 1897 καταργήθηκαν υπέρ ενός και ενιαίου, (κατά αγγλικό και γερμανικό πρότυπο).

Ο όρος αυτός στην αγγλική αποδίδεται με τα αρχικά H.Q. ή HQ (Headquarters) που χρησιμοποιείται ευρύτερα και στον εμπορικό χώρο όπως σε βιομηχανίες, ναυτιλιακές εταιρίες, τράπεζες κ.λπ.

Δημόσια Διοίκηση
Στρατός

cv:Головное предприятие
mk:Водечки претпријатие
pt:Quartel (militar)
sh:Водећа предузећа
uk:Головне підприємство
Ευρωμπάσκετ 1946

Το 4ο Ευρωπαϊκό Πρωτάθλημα Καλαθοσφαίρισης (30 Απριλίου - 4 Μαΐου 1946) σηματοδότησε την επανέναρξη του θεσμού μετά το Β' Παγκόσμιο Πόλεμο. Φιλοξενήθηκε για δεύτερη φορά από τη Γενεύη (η επιλογή οφείλεται στην ουδετερότητα της Ελβετίας κατά τον πόλεμο), συμμετείχαν 10 εθνικές ομάδες και πρωταθλήτρια αναδείχθηκε η Τσεχοσλοβακία. Κορυφαίος της νικήτριας και του τουρνουά αναδείχτηκε ο Γιόζεφ Κρέπελα, ενώ έκανε ντεμπούτο ο κορυφαίος καλαθοσφαιριστής της Ευρώπης για τα επόμενα χρόνια, ο επίσης Τσεχοσλοβάκος πίβοτ Χάρολντ Μράζεκ με ύψος 1,93.

Με τη νίκη της, η Τσεχοσλοβακία ξεκίνησε μια παράδοση που κράτησε έως το Ευρωμπάσκετ του 1971 και ήθελε τον τίτλο να καταλήγει σε χώρα του ανατολικού μπλοκ (εάν στο τελευταίο συνυπολογιστεί η Γιουγκοσλαβία του Τίτο, προστίθενται ακόμα πέντε διοργανώσεις). Επίσης:
 Ήταν η πρώτη διοργάνωση χωρίς τις - προπολεμικά πανίσχυρες - βαλτικές χώρες, οι οποίες πλέον ήταν τμήμα της Σοβιετικής Ένωσης. 
 Κάποιες ομάδες, όπως η Πολωνία, αποτελούνταν από πρώην στρατιώτες.
 Πρωτοεμφανίστηκε το τζαμπ σουτ (jump shot) από τον Ιταλό Τζιουζέπε Στεφανίνι. 
 Εφαρμόστηκαν για πρώτη φορά κάποιοι νέοι κανονισμοί που συνοδεύουν το άθλημα μέχρι σήμερα: Το όριο των ατομικών φάουλ ανέβηκε στα 5, οι αλλαγές παικτών σε έναν αγώνα έγιναν απεριόριστες, απαγορεύτηκε το κόψιμο («τάπα») όταν η μπάλα βρίσκεται σε καθοδική τροχιά προς το καλάθι.

Τελική Κατάταξη

Προκριματικός Γύρος 
Οι ομάδες χωρίστηκαν σε τρία γκρουπ, αποτελούμενα από 4 ομάδες το πρώτο και από 3 ομάδες τα άλλα δύο. Οι πρώτες δύο ομάδες του Α' γκρουπ και οι πρώτες των άλλων δύο προκρίνονταν απ' ευθείας στα ημιτελικά, ενώ οι υπόλοιπες ομάδες έπαιξαν για τις θέσεις 5-10.

Γκρουπ A

Γκρουπ Β

Γκρουπ Γ

Αγώνες νοκ-άουτ 
Οι δεύτερες των γκρουπ Β' και Γ' έπαιξαν για τις θέσεις 5-6 ενώ οι δύο τελευταίες ομάδες του γκρουπ Α' και οι τελευταίες των Β' και Γ' έπαιξαν για τις θέσεις 7-10.

Αγώνες κατάταξης για τις θέσεις 7-10

Αγώνας κατάταξης για τις θέσεις 5-6

Τελική φάση

Βραβεία

Συνθέσεις ομάδων 
 : Μίλος Μπόμποτσκι, Γίρι Ντρβότα, Γιόσεφ Εζρ, Γκούσταφ Χέρμαν, Γιαν Χλούχι, Γιόσεφ Χρεπέλα, Ίβο Μράζεκ, Πάβελ Νέραρντ, Λάντισλαβ Σιμάτσεκ, Φράντισεκ Στίμπιτς, Γιόσεφ Τομς, Λάντισλαβ Τρπκος, Εμίλ Βελένσκι, Μίροσλαβ Βοντράτσεκ.
 : Αλμπίνο Μποτσιάι, Μάριο Καταρίνι, Μαρτσέλο ντε Ναρντούς, Αρμάντο Φαγκαράτσι, Τζανκάρλο Μαρινέλι, Βαλεντίνο Πελαρίνι, Τούλιο Πιτάκο, Τσεζάρε Ρουμπίνι, Τζουζέπε Στεφανίνι, Σέρτζιο Στεφανίνι, Βέντσο Βανίνι.
 : Γκέζα Μπαγιάρι, Αντάλ Μπανκούτι, Γκέζα Καρντός, Λάσλο Κιραλίχιντι, Τίμπορ Μεζούφι, Γκιέργκι Νάγκι, Φέρεντς Νέμετ.

Εξωτερικοί σύνδεσμοι 
 Το Ευρωμπάσκετ 1946 από τη FIBA-Europe

1946
Ευρωπαικο Πρωταθλημα Καλαθοσφαιρισης Ανδρων 1946
Ευρωπαικο Πρωταθλημα Καλαθοσφαιρισης Ανδρων 1946
Στήβεν Νηλ

Ο Στήβεν Νηλ (Stephen Roy Albert Neale, 9 Ιανουαρίου 1958) είναι Άγγλος Φιλόσοφος, καθηγητής φιλοσοφίας στο πανεπιστήμιο του CUNY (City University of New York) από το 2007. Προηγουμένως, ο Νηλ ήταν καθηγητής φιλοσοφίας στο Πανεπιστήμιο Ρούτγκερς από το 1999 έως το 1999, καθηγητής φιλοσοφίας στο Πανεπιστήμιο Μπέρκλεϊ στην Καλιφόρνια από το 1990 έως το 1999, καθηγητής φιλοσοφίας στο Κολέγιο του Birkbeck (Πανεπιστήμιο του Λονδίνου) από το 1996 έως το 1997 και καθηγητής-αναπληρωτής φιλοσοφίας στο Πανεπιστήμιο του Πρίνστον από το 1988 έως το 1990.

Το 2002, του απονεμήθηκε η υποτροφία Guggenheim, το 1998 η Υποτροφία “National Endowment for Humanities” και το 1995 η υποτροφία του Ιδρύματος Rockefeller. Είναι ειδικός κατά κύριο λόγο στη Φιλοσοφία του Λόγου, στη Γλωσσολογία και στη Φιλοσοφική Λογική. Είναι “ρεαλιστικός” ως προς το ρόλο της γλώσσας στην έκφραση της σκέψης. 

Θεωρείται ως ένας από τους σημαντικότερους ειδικούς ως προς τα επιχειρήματα και τη Θεωρία των Περιγραφών του Μπέρτραντ Ράσελ.

Βιβλιογραφία 
 Descriptions MIT Press, 1993. (Αρχική δημοσίευση το 1990.) ISBN 0-262-64031-7 
 Facing Facts Oxford University Press, 2002. (Αρχική δημοσίευση 2001.) ISBN 0-19-924715-3 
 Mind (ed.) Ειδική έκδοση για τα 100 χρόνια του On Denoting του Russell.  Oxford University Press, 2005

Άρθρα 
 This, That, and the Other. Στο Descriptions and Beyond. Oxford University Press, 2004, pp. 68–182. 
 On Location. Στο Situating Semantics: Essays in Honour of John Perry. MIT Press 2007, pp. 251–393 
 Pragmatism and Binding. Στο Semantics versus Pragmatics. Oxford University Press, 2005, pp. 165–286. 
 No Plagiarism Here. Times Literary Supplement. 9 Φεβρουαρίου 2001, pp. 12–13. 
 Logical Form and LF. Στο Noam Chomsky: Critical Assessments Routledge and Kegan Paul, 1993, pp. 788–838. 
 Term Limits. Στο Philosophical Perspectives 7, 1993, pp. 89-124. 
 Paul Grice and the Philosophy of Language. Στο Linguistics and Philosophy 15, 5, 1992, pp. 509–59. 
 Meaning, Grammar, and Indeterminacy. Dialectica 41, 4, 1987, pp. 301–19.

Εξωτερικοί σύνδεσμοι 
 Σελίδα του Neale στο CUNY

Παραπομπές 

Βρετανοί φιλόσοφοι
Αμερικανοί πανεπιστημιακοί
Φιλόσοφοι του 20ού αιώνα
Αναλυτικοί φιλόσοφοι
Φιλόσοφοι της γλώσσας
Ευρωμπάσκετ 1947

Το 5ο Ευρωπαϊκό Πρωτάθλημα Καλαθοσφαίρισης διοργανώθηκε στην Πράγα, πρωτεύουσα της απερχόμενης πρωταθλήτριας Τσεχοσλοβακίας, από τις 27 Απριλίου έως τις 3 Μαΐου 1947 υπό την αιγίδα της FIBA Europe. Είναι το μόνο Ευρωμπάσκετ που διεξήχθη μόλις ένα έτος μετά το προηγούμενο, διότι η FIBA ήθελε η διοργάνωση να επιστρέψει στις «μονές» χρονιές ώστε να μη συμπίπτει με τους Ολυμπιακούς Αγώνες.

Συμμετείχαν 14 ομάδες (ρεκόρ έως τότε) και πρωταθλήτρια αναδείχθηκε εύκολα η πρωτοεμφανιζόμενη Σοβιετική Ένωση των Λίσοφ (MVP του τουρνουά), Μπουτάουτας, Κόνιεφ και Κορκίγια, κερδίζοντας κάθε αγώνα με διαφορά 25 πόντων κατά μέσο όρο. Το αργυρό μετάλλιο κατέκτησε η ομάδα της οικοδέσποινας - μάλιστα χιλιάδες φίλαθλοι της τελευταίας προσπάθησαν να μπουν στο μικρό γυμναστήριο του τελικού δίχως εισιτήρια, χωρίς ευτυχώς θύματα. Τρίτη τερμάτισε η Αίγυπτος, η οποία συμμετείχε στην ευρωπαϊκή ζώνη της FIBA έως τη δεκαετία του 1950.

Απ' τα στατιστικά της διοργάνωσης ξεχωρίζει η νίκη του Βελγίου με 114-11 επί της Αλβανίας, με την οποία ισοφαρίστηκε το ρεκόρ της μεγαλύτερης διαφοράς (103 πόντοι) που κατείχε η Λιθουανία απ' το Ευρωμπάσκετ του 1939, με την νίκη της επί της Φινλανδίας με 112-9. Εντυπωσιακή όμως στο Ευρωμπάσκετ του 1947 ήταν και η νίκη της Γαλλίας επί της Αυστρίας με 100-6 και με επιμέρους σκορ των ημιχρόνων 50-4 και 50-2!

Τελική Κατάταξη

Προκριματικός Γύρος 
Οι ομάδες χωρίστηκαν σε τέσσερα γκρουπ, αποτελούμενες από 4 ομάδες (για τα γκρουπ Α' και Δ') και από 3 ομάδες τα άλλα δύο.

Γκρουπ A

Γκρουπ Β

Γκρουπ Γ

Γκρουπ Δ

Ημιτελική Φάση 
Οι δύο πρώτες ομάδες των ομίλων σχημάτισαν δύο νέους ομίλους των τεσσάρων ομάδων, για να προκύψουν τα τελικά ζευγάρια, που θα έπαιζαν για την κατάταξη στις θέσεις 1-8. Ομοίως, οι υπόλοιπες ομάδες σχημάτισαν δύο ομίλους των τριών ομάδων για να οδηγηθούν μετά στους αγώνες κατάταξης για τις θέσεις 9-14.

Γκρουπ Ε

Γκρουπ Στ

Γκρουπ Ζ

Γκρουπ Η

Τελική Φάση 
Η τελική κατάταξη προέκυψε με ένα τελευταίο αγώνα από κάθε ομάδα. Για τις θέσεις 9-14, αντίπαλες βρέθηκαν οι ομάδες που είχαν καταλάβει την ίδια θέση στους ομίλους Ε' και Στ'. Ομοίως, για τις θέσεις 1-8, τα ζευγάρια προέκυψαν από τους ομίλους Ζ' και Η'.

Βραβεία

Συνθέσεις ομάδων 
 : Jewgeni Alexejew, Stepas Butautas, Nodar Dschordschikjia, Wassili Kolpakow, Anatoli Konjew, Otar Korkia, Vytautas Kulakauskas, Ilmar Kullam, Justinas Lagunavičius, Joann Lõssov, Alexander Moissejew, Kazys Petkevičius, Sergej Tarasow, Juri Usakow.
 : Karel Bělohradský, Miloš Bobocký, Miroslav Dostál, Jiří Drvota, Josef Ezr, Milan Fraňa, Gustav Hermann, Jan Kozák, Václav Krása, Ivo Mrázek, Josef Toms, Ladislav Trpkoš, Emil Velenský, Miroslav Vondráček.
 : Youssef Abbas, Fouad Aboul Kheir, Guido Acher, Maurice Calife, Gaby Catafago, Rahman Hafez Abdel, Zaki Selim Harari, Hassan Moawad, Hussein Montasser, Wahid Saleh, Albert Tadros, Zaki Yehia.

Εξωτερικοί Σύνδεσμοι 
Το Ευρωμπάσκετ του 1947 από τη FIBA-Europe

1947
Ευρωπαικο Πρωταθλημα Καλαθοσφαιρισης Ανδρων 1947
Ευρωπαικο Πρωταθλημα Καλαθοσφαιρισης Ανδρων 1947
Ευρωπαικο Πρωταθλημα Καλαθοσφαιρισης Ανδρων 1947
Ευρωπαικο Πρωταθλημα Καλαθοσφαιρισης Ανδρων 1947
Ντονέτς

Ο ποταμός Ντονέτς ή Σεβέρσκι Ντονέτς (ρωσικά: Доне́ц, προφέρεται [dɐˈnʲet͡s], ντανιέτς) είναι ο μεγαλύτερος παραπόταμος του Ντον. Έχει μήκος 1.053 χλμ. και λεκάνη απορροής 98.900 τ.χλμ. Πηγάζει από το κεντρικό ρωσικό υψίπεδο  100 χλμ. βορείως του Μπέλγκοροντ και ρέει νοτιανατολικά διασχίζοντας την Ουκρανία για να ξαναεισέλθει σε ρωσικό μετά από διαδρομή 950 χλμ. σε ουκρανικό έδαφος. Τελικά, συναντάει τον  Ντον κοντά στη ρωσική πόλη Κωνσταντινόφσκ 150 χλμ. περίπου πριν ο τελευταίος εκβάλλει στην Αζοφική Θάλασσα. Είναι πλωτός σε μήκος 315 χλμ. αλλά, ωστόσο, συχνά, από το Δεκέμβρη μέχρι το Μάρτη είναι παγωμένος. Η μέγιστη ροή του ποταμού παρατηρείται την άνοιξη και μπορεί να ανέλθει σε 160 m3/s.

Ποταμοί της Ρωσίας
Ποταμοί της Ουκρανίας
Κατάλογος εθνικών ονομάτων

Εμπεριέχονται εδώ πρώτα οι λογιότεροι τύποι των ονομάτων και ακολουθούν οι «λαϊκότεροι». Για τις ονομασίες των κατοίκων των εκτός Ελλάδος πόλεων δείτε τα αντίστοιχα λήμματα. Τα κριτήρια κατάρτισης του καταλόγου που ακολουθεί είναι τα εξής: Ανεξάρτητα και Κυρίαρχα κράτη, συνιστώντα μέρη ομοσπονδιακών κρατών, αυτόνομες περιοχές, εξαρτημένες περιοχές, νησιά σε μεγάλη απόσταση από το επικυρίαρχο σε αυτά κράτος. Καθώς ο γεωπολιτικός χάρτης μεταβάλλεται, γίνεται προσπάθεια τήρησης του καταλόγου, κατά το δυνατόν, ενημερωμένου.

Ήπειροι

Κυρίαρχα Κράτη 
 Εξαιρείται το Βατικανό, στο οποίο δεν υπάρχουν ουσιαστικά και επίθετα

Εξαρτημένα Κράτη

Αυτόχθονες Πληθυσμοί και Περιοχές του Πλανήτη

Κράτη Περιορισμένης Αναγνώρισης

Σύγχρονα Τοπωνύμια της Κύπρου

Ιστορικά Τοπωνύμια της Ελλάδας

Τοπωνύμια Πόλεων του Εξωτερικού

Πρώην Κυρίαρχα Κράτη και Αυτοκρατορίες

Ιστορικά Τοπωνύμια

Δείτε επίσης 
 Κατάλογος χωρών

Σημειώσεις

εθνικων ονοματων
Δημωνύμιο
Τάρο ο Γιος της Δράκαινας

Τάρο ο Γιος της Δράκαινας (ιαπωνικά: 龍の子太郎, Χέπμπορν: Tatsu no Ko Tarō) είναι ταινία άνιμε και μάνγκα φαντασίας, σκηνοθετημένη από τον Kirio Urayama.

Υπόθεση
Τεμπέλης και εγωιστής ο Τάρο του αρέσει να τρώει, να κοιμάται και να παίζει με τα ζώα. Μια μέρα ένας μάγος εμφανίζεται και του δίνει ένα μαγικό φίλτρο. Με αυτό το φίλτρο αποκτά την δύναμη όσο εκατό ανδρών αλλά μπορεί να την χρησιμοποιήσει μονάχα όταν βοηθάει τους άλλους ανθρώπους.

Εξωτερικοί σύνδεσμοι

Ταινίες anime
Ιαπωνικές ταινίες
Ταινίες φαντασίας
Ταινίες του 1979
Ιαπωνόφωνες ταινίες
Διεθνές Αεροδρόμιο Γκάτγουικ

Ο αερολιμένας του Γκάτγουικ (αγγλ. Gatwick, IATA: LGW, ICAO: EGKK) είναι ο δεύτερος μεγαλύτερος αερολιμένας του Λονδίνου και ο δεύτερος πιο πολυσύχναστος αερολιμένας του Ηνωμένου Βασιλείου μετά από το Διεθνές Αεροδρόμιο Χίθροου. Είναι επίσης ο πιο πολυσύχναστος ενιαίος αερολιμένας διαδρόμων, και ο 22ος πιο πολυάσχολος αερολιμένας (7ος από την άποψη των διεθνών επιβατών) στον κόσμο από την άποψη των επιβατών ετησίως. 

Βρίσκεται στην περιοχή Crawley, στο δυτικό Σάσσεξ και απέχει 5 χλμ. βόρεια από το κέντρο της πόλης, 46 χλμ. νότια του Λονδίνου και 40 χλμ. βόρεια του Μπράιτον. 

Το Γκάτγουικ έχει μια δημόσια άδεια αεροδρομίων χρήσης CAA (αριθμός P528) που επιτρέπει τις πτήσεις για τις δημόσιες συγκοινωνίες των επιβατών ή για τις οδηγίες πτήσεων. Με περίπου 200 προορισμούς, ο αερολιμένας χειρίστηκε πάνω από 34 εκατομμύρια επιβάτες με 263.363 αεροσκάφη την χρονική περίοδο 2006.

Πολλές πτήσεις από και προς τις ΗΠΑ χρησιμοποιούν επίσης το Γκάτγουικ λόγω των περιορισμών στις υπερατλαντικές διαδικασίες από το Heathrow. Ο αερολιμένας είναι το δεύτερο κομβικό σημείο για την British Airways και την Virgin Atlantic. 

Το 1979, όταν πραγματοποιήθηκε η τελευταία σημαντική επέκταση, μια συμφωνία επιτεύχθηκε με το τοπικό συμβούλιο για να μην επεκταθεί περαιτέρω το αεροδρόμιο πριν από το 2019, αλλά οι πρόσφατες προτάσεις να χτιστεί ένας δεύτερος διάδρομος κατάλληλος για τα μεγάλα αεριωθούμενα αεροπλάνα στο Γκάτγουικ, οδήγησαν στις διαμαρτυρίες για τον αυξανόμενο θόρυβο, την ρύπανση και την κατεδάφιση των σπιτιών και των χωριών.

Εξωτερικοί σύνδεσμοι 
 Gatwick airport (αγγλικά)
Αεροδρόμιο Γκάτγουικ (ελληνικά)

Αεροδρόμια στο Λονδίνο
Διεθνή αεροδρόμια
Μουσταφά Γ΄

Ο Μουσταφά Γ΄ (III. Mustafa, 28 Ιανουαρίου 1717 - 21 Ιανουαρίου 1774) ήταν σουλτάνος της Οθωμανικής Αυτοκρατορίας από το 1757 έως το 1774.

Βιογραφία
Ήταν γιος του Σουλτάνου Αχμέτ Γ΄ και της Εμινέ Μιχρισάχ Σουλτάν. Ο Μουσταφά Γ΄, εξ αφορμής της επέμβασης της Αυτοκράτειρας Αικατερίνης Β΄ της Ρωσίας στα εσωτερικά της Πολωνίας, ξεκίνησε τον Ρωσοτουρκικό πόλεμο, στη διάρκεια του οποίου επιχειρήθηκε η επανάσταση της Πελοποννήσου (1769) με την υποκίνηση της Ρωσίας και με την αποστολή ρωσικών ναυτικών δυνάμεων στο Αιγαίο Πέλαγος, ναύαρχοι των οποίων ήταν οι Αλέξης και Γρηγόριος Ορλώφ. Την ίδια εκείνη περίοδο συνέβη και η μεγάλη καταστροφή του Οθωμανικού (τουρκικού) στόλου στον Τσεσμέ.

Οικογένεια
Σύζυγοι
Μιχρισάχ Βαλιντέ Σουλτάν
Αϊσέ Αντιλσάχ Καντινεφέντι
Ριφάτ Καντινεφέντι
Αϊνουλχαγιάτ Καντινεφέντι
Φεχιμέ Καντινεφέντι

Γιοί
Σελίμ Γ΄ (1762-1808), γιος της Μιχρισάχ Σουλτάν
Ηγεμόνας Σουλτάν Μεχμέτ (1767-1772), γιος της Μιχρισάχ Σουλτάν

Κόρες
Χιμπετουλάχ Σουλτάν (1759-1762), κόρη της Μιχρισάχ Σουλτάν
Σαχ Σουλτάν (1761-1803), κόρη της Μιχρισάχ Σουλτάν
Μιχριμάχ Σουλτάν (1762-1762), κόρη της Αϊνουλχαγιάτ Καντινεφέντι
Μιχρισάχ Σουλτάν (1763-1769)
Μπεϊχάν Σουλτάν (1766-1824), κόρη της Αϊσέ Αντιλσάχ Καντινεφέντι
Χατιτζέ Σουλτάν (1768-1821), κόρη της Αϊσέ Αντιλσάχ Καντινεφέντι
Φατμά Σουλτάν (1770-1772), κόρη της Μιχρισάχ Σουλτάν

Θάνατος
Ο Μουσταφά Γ' πέθανε στις 21 Ιανουαρίου 1774 στο παλάτι Τοπ Καπί σε ηλικία 56 ετών. Τον διαδέχθηκε ο αδελφός του Αμπντούλ Χαμίτ Α΄.
 

Οθωμανοί Σουλτάνοι
Μουσταφά Δ΄

Ο Μουσταφά Δ΄ (τουρκ. IV. Mustafa, 8 Σεπτεμβρίου 1779 - 17 Νοεμβρίου 1808) ήταν σουλτάνος της Οθωμανικής Αυτοκρατορίας από το 1807 έως το 1808.

Βιογραφία
Ο Μουσταφά γεννήθηκε στις 8 Σεπτεμβρίου 1779. Ήταν γιος του σουλτάνου Αμπντούλ Χαμίτ Α΄ και της Νιουκχετσεζά Χανιμεφέντι. Η θετή μητέρα του ήταν η Αϊσέ Σενιγιεπερβέρ Σουλτάν.

Διαδέχθηκε στο θρόνο το 1807 τον προοδευτικό εξάδελφό του Σελίμ Γ΄ που εκθρόνισαν οι γενίτσαροι. Ο Μουσταφά Δ΄, προκειμένου να ικανοποιήσει αυτούς, κατάργησε το υπό του προκατόχου του συσταθέν, στα πλαίσια του Τανζιμάτ, κατά το ευρωπαϊκό σύστημα, πρότυπο στρατιωτικό σώμα «Νιζάμ-ι-τζεντίτ» χωρίς όμως να καταφέρει θεμιτό αποτέλεσμα. Αντίθετα, αυτό ήταν αφορμή να εξάψει ακόμη περισσότερο τις αναρχικές διαθέσεις των γενιτσάρων, αλλά και του οθωμανικού ιερατείου. Τότε επίσης άρχισαν να πρωτοπαρουσιάζονται φυγόκεντρες πολιτικές τάσεις απόσχισης από τη σουλτανική εξουσία: αρκετοί διοικητές επαρχιών έδειχναν τάσεις αυτονομίας.

Το τέλος
Τότε συνέβη ο αφοσιωμένος στον εκθρονισθέντα Σουλτάνο Σελίμ Γ΄, Πασάς του Ρουμτσουκίου Μπαϊρακτάρ Μουσταφάς να κινηθεί επικεφαλής ισχυρής στρατιωτικής δύναμης κατά της Κωνσταντινούπολης με την αξίωση από τον Σουλτάνο Μουσταφά Δ΄ να αποκαταστήσει στο θρόνο τον Σελίμ Γ΄, δηλαδή να παραιτηθεί υπέρ εκείνου. Σε απάντηση ο Μουσταφάς διέταξε τον θάνατο του εκθρονισθέντος Σελίμ, το πτώμα του οποίου ρίχθηκε από τα τείχη μπροστά στις δυνάμεις των επαναστατών. Τότε ο Μπαϊρακτάρ Μουσταφά Πασάς διέταξε γενική επίθεση κατά των οθωμανικών ανακτόρων κατά την οποία αφού κατέλαβε τ΄ ανάκτορα φόνευσε τον Μουσταφά Δ΄ (1808) και ανακήρυξε Σουλτάνο τον αδελφό του Μαχμούτ Β΄.

Οικογένεια 
Σύζυγοι
 Ζεβκινούρ Καντινεφέντι
 Ντιλπεζίρ Καντινεφέντι
 Σεϊγαρέ Καντινεφέντι
 Πεϊκιντίλ Καντινεφέντι

Παιδιά
 Εσμά Σουλτάν

Οθωμανοί Σουλτάνοι
Εκτάριο

Το εκτάριο (διεθνές σύμβολο ha) είναι μονάδα μέτρησης επιφανείας. Ένα εκτάριο ισούται με 100 άρια ή 10.000 τετραγωνικά μέτρα, δηλαδή 10 στρέμματα. Στην Κύπρο το εκτάριο αντιστοιχεί σε 10 δεκάρια. Το εκτάριο αντιστοιχεί με τετράγωνο του οποίου κάθε πλευρά έχει μήκος 100 μέτρα.

Ετυμολογία 
Η λέξη εκτάριο προέρχεται από την γαλλική λέξη hectare (εκτάρ), η οποία προέρχεται από την αρχαία ελληνική λέξη ἑκατόν και την γαλλική(;) λέξη are, (προφέρεται "αρ"), η οποία είναι επιφάνεια μεγέθους εκατό τετραγωνικών μέτρων. Δηλαδή, εάν ένα Άριο είναι 10μ × 10μ = 100 τ.μ. , τότε ένα εκτάριο είναι 100μ × 100μ = 10.000 τ.μ.

Δείτε επίσης 
 Σκάλα (μονάδα εμβαδού)
 Στρέμμα
 Άριο
 Έικρ

 Εκτάριο | Άριο | Έικρ
Μονάδες που δεν ανήκουν στο SI
Βρότσουαφ

Το Βρότσουαφ (πολωνικά: Wrocław, , γερμανικά: Breslau) είναι η τέταρτη μεγαλύτερη πόλη της Πολωνίας και πρωτεύουσα του Βοεβοδάτου Κάτω Σιλεσίας. Έχει πληθυσμό 640.648 κατοίκων. Βρίσκεται στην Κεντρική Ευρώπη, στη Σιλεσιανή Πεδιάδα, του ποταμού Όντερ στο νοτιοδυτικό τμήμα της Πολωνίας, σε απόσταση 60 χλμ από τα σύνορα της Τσεχίας και 130 χλμ από τα σύνορα της Γερμανίας.

Σύνοψη 
Είναι το δεύτερο σε σημασία, μετά την πρωτεύουσα Βαρσοβία, οικονομικό κέντρο και διαθέτει αξιόλογη βιομηχανία κυρίως στον τομέα των μηχανοκατασκευών και ηλεκτρονικών εξαρτημάτων. Αποτελεί σπουδαίο συγκοινωνιακό κόμβο και είναι έδρα πολλών βιομηχανικών μονάδων που παράγουν ηλεκτρικές σιδηροδρομικές μηχανές και βαγόνια, ηλεκτρονικούς υπολογιστές, αντλίες, ψυγεία κ.α. Στην πόλη υπάρχουν αρκετά εκπαιδευτικά ιδρύματα και πλήθος αρχιτεκτονικών μνημείων.
Η πόλη ορίστηκε ως έδρα αγώνων στο Ευρωπαϊκό Πρωτάθλημα Ποδοσφαίρου 2012, Πολιτιστική Πρωτεύουσα της Ευρώπης 2016 και πόλη υποδοχής των Παγκόσμιων Αγώνων του 2017. 

Στην κατάταξη που δημοσίευσε το δίκτυο έρευνας παγκοσμιοποίησης και παγκόσμιων πόλεων, το Βρότσουαφ ταξινομήθηκε στην 10η κατηγορία (Gamma -) πόλεων παγκόσμιας σημασίας.

Το Βρότσουαφ ταξινομήθηκε στις πρώτες εκατοντάδες πόλεις του κόσμου στην κατάταξη της συμβουλευτικής εταιρείας Mercer "Οι καλύτερες πόλεις για να ζήσουν" το 2015, 2016 και 2017, καθώς και στις πρώτες εκατοντάδες των πιο έξυπνων πόλεων στον κόσμο (έξυπνη πόλη) στην έκθεση IESE Cities in Motion 2017.

Ιστορία 
Στο τέλος της μεγάλης μετανάστευσης των λαών, μέσα και γύρω από τις σημερινές περιοχές της πόλης η σλαβική φυλή του εγκαταστάθηκε. Το 985, ο πρίγκιπας Μιέσκο Α΄ έχτισε το πρώτο οχυρό.
Καταστράφηκε από τους Τατάρους το 1241 και ανοικοδομήθηκε με αμιγώς γοτθικά οικοδομήματα, ενώ κατοικήθηκε από Γερμανούς μετανάστες. Περιήλθε στο βασίλειο της Βοημίας το 1335  και κατά τον 14ο και 15ο αιώνα έφτασε στη μεγαλύτερη πολιτική και οικονομική λαμπρότητά της. Το 1526 πέρασε μαζί με την υπόλοιπη Σιλεσία στην κατοχή των Αψβούργων της Αυστρίας και το 1741 καταλήφθηκε  από το Φρειδερίκο Β΄ της Πρωσίας, οπότε μετονομάστηκε Μπρεσλάου και παρέμεινε στην ενωμένη πλέον Γερμανία έως το 1945. Μετά τη λήξη του Δευτέρου Παγκοσμίου Πολέμου και την ήττα της ναζιστικής Γερμανίας, ακολούθησε αναπροσαρμογή των συνόρων της Πολωνίας (βλέπε γραμμή Όντερ-Νάισσε), εντός των οποίων συμπεριλήφθηκε και η πόλη του Βρότσουαφ.

Αθλητισμός 
 Σλονσκ Βρότσουαφ - Ποδόσφαιρο

Φωτογραφίες - Χάρτες

Δείτε επίσης
 Δημοτικό Στάδιο (Βρότσλαβ)
 Sky Tower

Παραπομπές

Εξωτερικοί σύνδεσμοι 

 tripadvisor
  
 

Πόλεις της Πολωνίας
Πόλεις του Βοεβοδάτου Κάτω Σιλεσίας
Πόλεις πόβιατ της Πολωνίας
Τοποθεσίες του Ολοκαυτώματος στην Πολωνία
Μέλη της Χανσεατικής Ένωσης
Μόρι Καντέ

Ο Μόρι Καντέ (Mory Kanté, 29 Μαρτίου 1950 - 22 Μαΐου 2020) ήταν τραγουδιστής από τη Γουινέα, από τους δημοφιλέστερους και πλέον επιτυχημένους Αφρικανούς τραγουδιστές, και παίκτης άρπας κόρα.

Γεννήθηκε κοντά στο Κισιντούγκου της Γουινέας στις 29 Μαρτίου του 1950. Σε ηλικία 7 ετών πήγε στο Μαλί, όπου έμαθε να παίζει κόρα. Το 1971 έγινε μέλος του συγκροτήματος Rail Band, στο οποίο τραγουδούσε ο Σαλίφ Κέιτα. Ο Κέιτα έφυγε από το συγκρότημα το 1973, αφήνοντας τον Καντέ για τραγουδιστή. Ο Μόρι Καντέ είναι γνωστός διεθνώς για την επιτυχία του το 1987 με το τραγούδι "Yéké Yéké", το οποίο έγινε και νούμερο ένα στην Ευρώπη και είναι ένα από τα πρώτα σε πωλήσεις αφρικανικά τραγούδια που υπήρξε ποτέ.

Δισκογραφία 
 Courougnegre (1981) 
 N'Diarabi (1982) 
 A Paris (1984) 
 10 Kola Nuts (1985) 
 Akwaba Beach (1987) 
 Touma (1990) 
 Nongo Village (1994) 
 Tatebola (1996) 
 Tamala – Le Voyageur (2001) 
 Best Of (2002)

Εξωτερικοί σύνδεσμοι 
 Ο Mory Kanté στο Mondomix
 Ο Mory Kanté στο Leopardmannen

Αφρικανοί τραγουδιστές
Γουινέα
Ελληνικές βουλευτικές εκλογές 1944 (Βουλή του βουνού)

Οι εκλογές έγιναν στις 23 εως 30 Απριλίου 1944, ενω η Ελλάδα ακόμα ήταν υπο Γερμανική κατοχή, και διοργανώθηκαν από την ΠΕΕΑ. Οι εκλογές έγιναν με κέντρο το χωριό Κορυσχάδες Ευρυτανίας, στο οποίο συνήλθε και το 'Εθνικό συμβούλιο, πιο γνωστό ως Η βουλή του βουνού. Στις εκλογές ψήφισαν 1.800.000 ψηφοφόροι από όλη σχεδόν την Ελλάδα, και εξελέγησαν 180 Εθνοσύμβουλοι. Σε αυτούς προστέθηκαν και 26 βουλευτές της βουλής του 1937. Από αυτούς 5 ήταν γυναίκες. Για πρώτη φορά ψήφισαν άντρες και γυναίκες άνω των 18 ετών ηλικίας.

Τα κόμματα που συμμετείχαν στις εκλογές ήταν : Κ.Κ.Ε., Ε.Λ.Δ., Α.Κ.Ε., Σοσιαλιστικό Εργατικό Κόμμα, Αριστεροί Φιλελεύθεροι, Κόμμα Φιλελευθέρων, Λαϊκό Κόμμα με πρόεδρο τον Ρούφο, και πολλοί ανεξάρτητοι υποψήφιοι. Οι εκλογές έγιναν με πολλούς τρόπους: ο ένας τρόπος εκλογής ήταν με την άμεση ψηφοφορία με ψηφοδέλτιο. Ο δεύτερος ήταν να προταθεί ο υποψήφιος από ένα τοπικό συμβούλιο: σε χωριά μετά από συνέλευση  και σε πόλεις από εργατικά σωματεία και οργανώσεις. Τον τρόπο επιλογής των υποψήφιων θα αποφάσιζαν τα ίδια τα κατά τόπους συμβούλια.

Ελληνικές βουλευτικές εκλογές